Document ID: 31995L0067

ΟΔΗΓΙΑ 95/67/ΕΚ ΤΗΣ ΕΠΙΤΡΟΠΗΣ της 15ης Δεκεμβρίου 1995 για την τεχνική προσαρμογή της οδηγίας 89/647/ΕΟΚ του Συμβουλίου, σχετικά με το συντελεστή φερεγγυότητας των πιστωτικών ιδρυμάτων όσον αφορά τον ορισμό των «πολυμερών τραπεζών ανάπτυξης»
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/647/ΕΟΚ του Συμβουλίου της 18ης Δεκεμβρίου 1989 σχετικά με το συντελεστή φερεγγυότητας των πιστωτικών ιδρυμάτων (1), όπως τροποποιήθηκε τελευταία από την οδηγία 95/15/ΕΚ της Επιτροπής (2), και ιδίως το άρθρο 9 αυτής,
Εκτιμώντας:
ότι το άρθρο 2 παράγραφος 1 έβδομο εδάφιο της οδηγίας 89/647/ΕΟΚ δίνει τον ορισμό των «πολυμερών τραπεζών ανάπτυξης» απαριθμώντας τες 7 ότι η Inter-American Investment Corporation, αποτελεί μέλος του ομίλου της Inter-American Development Bank 7 ότι η Inter-American Investment Corporation έχει ως στόχο την τόνωση της οικονομικής ανάπτυξης των αναπτυσσόμενων, περιφερειακών χωρών μελών της, ενθαρρύνοντας τη σύσταση, την επέκταση και τον εκσυγχρονισμό των ιδιωτικών επιχειρήσεων, κατά προτίμηση των μικρών και μεσαίου μεγέθους επιχειρήσεων συμπληρώνοντας έτσι τις δραστηριότητες της Inter-American Development Bank 7 ότι η Inter-American Investment Corporation παρουσιάζει τα ίδια βασικά χαρακτηριστικά με τις «πολυμερείς τράπεζες ανάπτυξης» και, ως εκ τούτου, πρέπει να περιληφθεί στον ορισμό που αναφέρεται στην οδηγία 89/647/ΕΟΚ 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Συμβουλευτικής Επιτροπής Τραπεζικών Θεμάτων η οποία υπέχει θέση επιτροπής η οποία επικουρεί την Επιτροπή σύμφωνα με τη διαδικασία του άρθρου 9 παράγραφος 2 της οδηγίας 89/647/ΕΟΚ,
ότι η παρούσα οδηγία αφορά τον Ευρωπαϊκό Οικονομικό Χώρο (ΕΟΧ) και ότι τηρήθηκε η διαδικασία του άρθρου 99 της συμφωνίας για τον Ευρωπαϊκό Οικονομικό Χώρο,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στον ορισμό των «πολυμερών τραπεζών ανάπτυξης» στο άρθρο 2 παράγραφος 1 έβδομο εδάφιο της οδηγίας 89/647/ΕΟΚ περιλαμβάνεται η Inter-American Investment Corporation.
Άρθρο 2
1. Τα κράτη μέλη λαμβάνουν τα απαραίτητα μέτρα για να συμμορφωθούν με τις διατάξεις της παρούσας οδηγίας το αργότερο μέχρι την 1η Ιουλίου 1996.
Οι διατάξεις που θεσπίζουν τα κράτη μέλη περιλαμβάνουν αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομέρειες εφαρμογής της εν λόγω αναφοράς καθορίζονται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των κυριότερων νομοθετικών, κανονιστικών και διοικητικών διατάξεων που θεσπίζουν στον τομέα που διέπει η παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 15 Δεκεμβρίου 1995.

Labels: 2
15
11